NOMAS LĪGUMA NOTEIKUMI

1. Iznomātājs nodod Nomniekam un Nomnieks pieņem no Iznomātāja nomas lietošanā kvadraciklu– skatīt nomas līgumu (turpmāk tekstā – kvadracikls). Vienlaicīgi ar Kvadraciklu Nomniekam tiek  
nodots viss ar kvadraciklu saistītais aprīkojums un piederumi (atslēgas,inventārs, u.c.).  
2. Nomnieks parakstot šo līgumu apliecina, ka viņam ir atbilstošas kategorijas un derīga transportlīdzekļa vadītaja apliecība, lai varētu vadīt šajā līgumā noteikto kvadraciklu.  
3. Nomnieks piekrīt samaksāt nomas maksu, šī atbilstoši līguma noslēgšanas dienā spēkā esošajiem nomas noteikumiem un tarifiem, ar kuriem Nomnieks ir iepazinies pirms šī Līguma  
noslēgšanas, ko apliecina Nomnieka paraksts uz šī līguma. Parakstot nomas līgumu, Nomnieks apliecina savu piekrišanu apmaksāt kvadraciklu nomas pakalpojumus un visas papildus maksas  
saskaņā ar noslēgto nomas līgumu.  
4. Kvadracikls Nomniekam tiek nodots vispārēji labā stāvoklī, bez būtiskiem defektiem. Visas sūdzības par Kvadracikla stāvokli jāiesniedz Iznomātājam nekavējoties pie Kvadracikla saņemšanas un  
pirms aizbraukšanas no Kvadracikla saņemšanas vietas. Nomnieks apņemas atgriezt Iznomātāja Kvadraciklu ar visiem tā piederumiem, doku- mentiem, atslēgu komplektu un aksesuāriem,  
vispārēji labā stāvoklī, līgumā paredzētajā vietā un laikā.

5. Iznomātājs nodod Kvadraciklu tehniskā kārtībā, tīru, bez jebkādiem bojājumiem, ja nomas līguma 8. punktā (Aktu par Automašīnas nodošanu Nomniekam) nav minēts savādāk. Iznomātājam ir tiesības pieprasīt no Nomnieka samaksu, ja Nomnieks nodod atpakaļ nenomazgātu kvadraciklu Eur 10.00,- apmēra.

6.Nomnieks saņem Kvadraciklu ar pilnu degvielas tvertni un atgriež Transportlīdzekli arī ar pilnu degvielas tvertni, pretējā gadījumā, Iznomātājs ir tiesīgs pieprasīt Nomniekam, lai Nomnieks uzpilda vai apmaksā degvielas tvertnes uzpildi.   
7. Nomnieka pienākums ir pirms Kvadracikla saņemšanas iemaksāt drošības naudu, saskaņā ar Iznomātāja pakalpojumu cenām un tarifiem.  
8. Nomniekam ir pienākums:  
a) ievērot Kvadracikla ekspluatācijas noteikumus un lietot Kvadraciklu rūpīgi un saudzīgi kā krietnam un rūpīgam saimniekam;  
b) nenodot Kvadraciklu atlīdzības vai bezatlīdzības lietošanā trešajām personām;  
c) neveikt Kvadracikla pārbūvi, neuzstādīt tajā palīgiekārtas, kā arī neaizvietot esošās palīgiekārtas ar citām;  
d) patstāvīgi vai ar trešo personu starpniecību neveikt nekādus Kvadracikla remonta darbus vai detaļu nomaiņu, izņemot gadījumus, kad šādas darbības ir iepriekš rakstiski saskaņotas ar  
Iznomātāju.  
e) savas prombūtnes laikā neatstāt Kvadracikla salonā Kvadracikla dokumentus un atslēgas;  
f) Kvadracikla Ceļu satiksmes negadījuma vai tehniska bojājuma gadījumā nekavējoties par to ziņot Iznomātājam pa tālr. 26026012 vai 26744455.  
9. Nomnieks ir tiesīgs lietot Kvadraciklu tikai Latvijas Republikas teritorijā.  
10. Nomniekam tiek individuāli noteikts nobraukuma ierobežojums. Par šī nobraukuma ierobežojuma neievērošanu, Nomnieks apņemas maksāt Iznomātājam papildus nomas maksai 0,60 EUR  
par katru virs noteiktā ierobežojuma nobraukto kilometru.  
11. Nomniekam ir aizliegts: piedalīties ar Kvadraciklu jebkāda veida sacensībās; izmantot Kvadraciklu mācību braucieniem; nodot Kvadraciklu apakšnomā un/vai trešajām personām; izmantot  
Kvadraciklu pasažieru vai kravas pārvadājumiem par maksu; izmantot Kvadraciklu pretlikumīgu darbību veikšanai; izmantot Kvadraciklu braukšanai kāpu zonā.  
12. Ja Kvadracikls tiek izmantota, pārkāpjot šī Līguma noteikumus, Iznomātājs patur sev tiesības jebkurā laikā pārņemt iznomāto Kvadraciklu savā kontrolē bez iepriekšēja brīdinājuma,  
Nomniekam sedzot visas ar to saistītās izmaksas.  
13. Nomnieks apņemas veikt visus maksājumus un apmaksāt visus izdevumus, kas radīsies Kvadracikla lietošanas laikā, kas attiecināmi uz Nomnieku kā Kvadracikla lietotāju.  
14. Par Kvadracikla dokumentu un/vai atslēgu nozaudēšanu tiek piemērota Kvadracikla dokumenta vai atslēgu atjaunošanas administrācijas maksa, kas var sastādīt līdz EUR 500,00 pēc  
Iznomātāja ieskatiem. Visi sodi par administratīvo un satiksmes noteikumu pārkāpumiem, kas veikti Kvadracikla lietošanas laikā, jāsedz Nomniekam. Papildus administrācijas maksa EUR 20,00  
tiks aprēķināta par katru sodu, administratīvo un satiksmes noteikumu pārkāpumu.  
15. Visā šī Līguma darbības laikā Nomnieks uzņemas atbildību par jebkuriem iespējamiem zaudējumiem, kas ar Kvadraciklu varētu tikt nodarīti trešajām personām.  
16. Kā transporta līdzekļa lietotājam (kā uzrādīts šajā līgumā) un derīgas transporta vadītāja apliecības īpašniekam Nomniekam ir saistoši visi spēkā esošie Ceļu satiksmes noteikumi.  
17. Iznomātājs neatlīdzina Nomniekam zaudējumus, kā arī jebkādus iespējamos izdevumus, t. sk., bet ne tikai, Nomnieka un/vai trešo personu ceļa izdevumus, kravas vai bagāžas  
transportēšanas izdevumus, Kvadracikla evakuācijas izmaksas, kuri varētu rasties sakarā ar brauciena pārtraukšanu šī līguma darbības laikā jebkāda iemesla dēļ. Iznomātājs ir informējis  
Nomnieku, ka brauciena pārtraukšanas risks nav apdrošināts.  
18. Iznomātājs nenes atbildību par īpašuma, kuru Nomnieks atstājis vai pārvadājis ar Kvadraciklu, pazušanu vai bojājumu.  
19. Iznomātāja Transporta līdzekļa civiltiesiskā atbildība ir apdrošināta atbilstoši OCTA noteikumiem. Parakstot šo līgumu Nomnieks apliecina, ka ir iepazinies ar šiem noteikumiem  
un apņemas tos ievērot. Gadījumā, ja ir noticis negadījums, Nomnieka atbildība šādos gadījumos ir 100% no  
zaudējuma apmēra, ja apdrošināšanas kompānija jebkādu iemeslu dēl atsakās izmaksāt OCTA atlīdzību.  
20. Ja Nomnieks atdod Iznomātājam Kvadraciklu pirms šī Līguma termiņa beigām, tad samaksātā nomas maksa Nomniekam netiek atmaksāta. Ja Nomnieks pieļauj Kvadracikla atdošanas termiņa  
nokavējumu, tad Nomniekam Kvadracikla atdošanas brīdī ir pienākums samaksāt Iznomātājam līgumsodu saskaņā ar Iznomātāja tarifiem.  
21. Ja Nomnieks kavē Kvadracikla atdošanu Iznomātajam vairāk kā 24 stundas, Nomnieks apņemas papildus nomas maksai maksāt Iznomātajam līgumsodu 100% apmērā no šajā līgumā  
noteiktās vienas dienas nomas maksas.  
22. Iznomātājs ir tiesīgs nepiekrist nomas termiņa pagarināšanai. Šajā gadījuma Nomnieka veiktais maksājums par nomas termiņa pagarināšanu, nedod tiesības Nomniekam uz turpmaku  
Kvadracikla lietošanu un Kvadracikls nekavējoties jāatgriež Iznomātajam. Iznomātājam nav iespējams turpināt Kvadracikla izīrēšanu/iznomāšanu, Nomnieka pienākums ir segt dīkstāves izdevumus,  
kas ir identiska Kvadracikla vienas dienas iznomāšanas cenai, pēc Iznomātāja tā brīža tarifiem.  
23. Iznomātājs ir atbildīgs tikai par zaudējumiem un bojājumiem, kuri radušies Nomniekam vai trešai pusei saistībā ar Kvadracikla iznomāšanu vai lietošanu, ja šādi zaudējumi vai bojājumi ir  
radīti Iznomātāja rupjas neuzmanības rezultātā.  
24. Ja noticis ceļu satiksmes negadījums, Nomniekam ir jārīkojas saskaņā ar attiecīgās Latvijas Savienības valsts ceļu satiksmes noteikumiem, izsaucot policiju vai noformējot saskaņoto  
paziņojumu par ceļu satiksmes negadījumu. Ja Kvadracikls tika bojāts citu nelaimes gadījumu rezultātā (piemēram, koka vai citu priekšmetu uzkrišana), uz notikumu vietu jāizsauc policija un  
Nomniekam jāpārliecinās, ka tiek sastādīts nelaimes gadījuma protokols. Ja ir notikusi Kvadracikla vai tās daļu zādzība, Nomniekam par to ir jāpaziņo policijai un jāpārliecinās, ka tiek  
reģistrēts zādzības fakts un tā reģistrācijas numurs jādara zināms Iznomātājam. Par jebkādiem nelaimes gadījumiem vai Kvadracikla un to daļu bojājumiem un zādzību nekavējoties (24 stundu  
laikā) jāinformē Iznomātājs, kā arī jāaizpilda atbilstošs ziņojums par Iznomātāja Kvadracikla bojājumiem vai zādzību. Nomniekam jāpārliecinās, ka tiek fiksēti visu pārējo nelaimes gadījumā  
iesaistīto pušu, kā arī aculiecinieku dati, lai informācija par nelaimes gadījumu būtu pilnīga. Nomnieks nav tiesīgs piekrist jebkurām trešo pušu prasībām, ko tās izvirza saistībā ar nelaimes  
gadījumiem, vai Kvadracikla vai tās daļu zādzību. Nomnieka pienākums ir palīdzēt Iznomātājam un/vai Iznomātāja apdrošināšanas kompānijai visās prasībās vai juridiskās lietās saistībā ar  
nelaimes gadījumiem, Kvadracikla vai tās daļu zādzību.  
25. Ja atdodot Kvadraciklu Iznomātājam tiek konstatēts, ka Kvadracikla tās ekspluatācijas laikā Nomnieka vainas vai neuzmanības dēļ ir radušies bojājumi, Puses šī Līguma 1. lapā un atsevišķā  
aktā norāda Kvadracikla bojājumus. Pēc akta sastādīšanas Kvadracikls tiek nogādāta Iznomātāja norādītajā servisā, kur aktā norādītie Kvadracikla bojājumi tiek novērsti uz Nomnieka rēķina. Laika  
posms, kurā Kvadracikls tiek remontēta saistībā ar šajā punktā minētajiem bojājumiem, tiek ieskaitīts Kvadracikla nomas laikā un par to Nomnieks maksā Iznomātājam nomas maksu saskaņā ar  
Iznomātāja pakalpojumu cenām un tarifiem.  
26. Parakstot šo Līgumu Nomnieks apliecina, ka Līguma noteikumi viņam ir saprotami, viņš ir saņēmis vispusīgu un pilnīgu informāciju par Kvadraciklu, norēķināšanās veidu un kārtību,  
Līguma  
izpildes kārtību un atbildību saistību neizpildes vai nepienācīgas izpildes gadījumā, un piekrīt visiem Līguma noteikumiem.  
27. Parakstot šo līgumu Nomnieks pielīgst sev pienākumu maksāt līgumsodu 10% apmērā no kavēto maksajumu summas par katru jebkura maksājuma kavēšanu, par katru kalendāro dienu,  
ko paredz šis līgums.  
28. Puses vienojas, ka Nomnieka saistību pastiprināšanai, persona, kas paraksta šo līgumu juridiskas personas/uzņēmuma vārdā, kā Galvotājs uzņemas atbildēt Iznomātājam kā pats  
parādnieks par Nomnieka šajā Līgumā ietvertajām saistībām un prasībām, kas Iznomātājam var rasties vai ir radušās pret Nomnieku par Nomnieka saistību neiz- pildi vai nepienācīgu izpildi  
vai jebkuriem citiem Iznomātāja prasījumiem pret Nomnieku, kas izriet no šī Līguma.  
29. Parakstot šo līgumu, Nomnieks apliecina, ka ir informēts par Iznomātāja telpās ierīkotajām videonovērošanas iekārtām un tam nav pretenziju šajā sakarā. Videonovērošanas mērķis ir  
Iznomātāja interešu un tiesību aizsardzība un drošība. Iznomātājs patur sev tiesības publicēt šos ierakstus ar televīzijas, avīžu un interneta starpniecību gadījumā, ja Kvadracikls netiek  
atgriezta Iznomātājam 2 (divu) kalendāro dienu laikā no Iznomātāja pieprasījuma brīža atgriezt Kvadraciklu un/vai Iznomātājam ir pamatotas aizdo-mas, ka Kvadracikls netiks atgriezts.  
30. Gadījumā, ja Nomnieks pārkāpj vai nepilda kādu no šī Nomas līguma noteikumiem, Iznomātājs ir tiesīgs neatgriezt Nomniekam tā iemaksāto drošības naudu.  
31. Nomnieks ir informēts, ka ja Kvadracikls netiek atgriezta Iznomātājam 2 (divu) kalendāro dienu laikā no Iznomātāja pieprasījuma brīža atgriezt Kvadraciklu un/vai Iznomātājam ir pamatotas  
aizdomas, ka Kvadracikls netiks atgriezts, Iznomātājs ziņos LR drošības iestādēm par iespējumo noziedzīga nodarījuma faktu.  
32. Nomnieks uzņemas atbildību par zaudējumiem, kuri tiek nodarīti Kvadracikla lietošanas rezultātā, ieskaitot, bet neaprobežojoties ar zaudējumiem, kuri tiek nodarīti Kvadracikla kā  
paaugstinātas bīstamības avota lietošanas rezultātā. Iznomātājs nav atbildīgs Nomniekam par nāvi, miesas bojājumu vai citādu kaitējumu veselībai, īpašuma bojājumu, kaitējumu videi vai  
jebkādu citu kaitējumu, kas radies Kvadracikla lietošanas rezultātā.  
33. Šo līgumu regulē Latvijas Republikas likumdošana. Puses risina problēmas un jautājumus pārrunu ceļā. Gadījumā, ja puses nevar vienoties pārrunu ceļā, tad Puses izskata lietu LR tiesā, saskaņā ar Latvijas  
Republikas  
likumdošanu.  
34. Šo Līgumu var izbeigt, grozīt un papildināt, Pusēm rakstiski par to vienojoties, kas tiek noformēts kā šī Līguma pielikums un ir tā neatņemama sastāvdaļa.  
35. Līgums sastādīts divos identiskos eksemplāros. Pēc Līguma abpusējas parakstīšanas viens Līguma eksemplārs tiek nodots Iznomātājam, otrs – Nomniekam. Abiem eksemplāriem ir  
vienāds juridisks spēks.  
36. Šī Līguma noteikumi ir saistoši abu Pušu saistību un tiesību pārmantotājiem pilnā tā apjomā.  
37. Visā pārējā, kas atrunāts šajā Līgumā, Puses vadās saskaņā ar spēkā esošo Latvijas Republikas likumdošanu.  
38. Parakstot šo Līgumu Puses apliecina, ka tās ir tiesīgas parakstīt šādu Līgumu un uzņemties šajā Līgumā ietvertās tiesības un pienākumus.